En toe ek wakker word… – Bali Drome
En toe ek wakker word…
Wat val ñ mens heel heel eerste op as jy in die taxi van die lughawe af ry. Dalk die hitte, dalk die smal straatjies met die winkeltjies wat oral uitpeul.
Jy vergaap jou aan die gemaklikheid waarmee ñ mengelmoes van mense rondbeweeg. Almal in slenterdrag en heerlike uitgetrapte plakkies. Die kooplus oorval jou onmiddelik sodra Kuta se strate om jou oopgaan. Al voel jy vuil en sweterig na die vliegrit.
Oral is motorfietse en taxis. Maar dit pla jou glad nie, want jy is reg om een te word met hierdie eiland waaroor jy al so lank net kon droom. Jy is reg om Nasi Campur te eet, en baie rys. Bintang bier te sit en drink en in die laat middag saam met die locals langs die strand rond te hang.
En soos ñ ‘lover’, ñ romantiese, stil, rustige ‘lover’ begin Bali sy vingerpunte teen jou hart druk. Saggies. En jy neem ñ diep teug van die lug, die klank, die reuk, die ritme wat deur die straatjies pols. Jy verwonder jou oor die gevoel van saligheid wat sy kop uitsteek, en jy sit sommer meer regop op die agtersitplek van die taxi.
Author travel460Posted on September 6, 2016 Julie 18, 2017
5 thoughts on “En toe ek wakker word…”
Edelgard le Roux sê:
September 6, 2016 om 4:03 nm
baie mooi geskryf, Maatjie!
September 6, 2016 om 4:09 nm
Hoe pragtig stel jy dit… beleef dit saam met jo liewe Una…
September 7, 2016 om 3:39 vm
Wow…. Hoeveel jare al weet ek jy moet di skryf-ding doen ! Jy maak Bali weer LEEF hi in my wese ! Luv it ! Keep rolling ! Jou wederhalf
September 7, 2016 om 7:21 vm
Altyd maar altyd as ek uit die vliegtuig geklim het en die eerste vogtige hitte teen my slaan, teug ek diep en drink die reuk van Bali in….. Mooi vriendin, laat ons drome ons op reis neem.
Januarie 23, 2017 om 5:23 vm
Vorige Previous post: Waarom Bali Drome?
Volgende Next post: Na 6…